**Landbrugets bidrag til ”Bright Green Island”-strategien**

v/ Klaus H. Petersen, Bornholms Landbrug, februar 2016

Landbruget jagter konstant effektiviseringer, også indenfor energiområdet og det gavner også miljøet. Landbruget på Bornholm skruer fortsat ned for energiforbruget. 20 virksomheder har i løbet af 2015 valgt at gennemføre energispare-projekter i samarbejde med Bornholms Landbrug og har realiseret en besparelse på 1,6 GW. Medierne elsker at udstille landbruget, som den store miljøsyndebuk. Men Bornholms Landbrug har i 2015 indsamlet dokumentation for energibesparelse svarende til 1.639.910 kWh. Det svarer til årsforbruget i ca. 300 parcelhuse i en familie med 2 voksne og 2 børn.Eller en kulstofbinding (CO2) svarende til 1 ha egeskov.

Hvis man regner på tilskudsprocenterne er der i gennemsnit opnået et tilskud på 35%. Dog er tilskuddet meget varierende. De største tilskud udløses ved investeringer i energieffektiv varmeforsyning såsom biobrændselsanlæg. Her udgør enkelte tilskudsprocenter hele 66%. Udskiftning af ventilation og belysning ligger typisk på 18-30%. Det samlede energispare-tilskud har udløst en check til landmændene, her på Bornholm, på ca. 720.000 kr!

Her er nogle eksempler på projekter i landbrugssektoren, som kan udløse energispare tilskud. Listen er ikke

udtømmende!

• Varmeforsyning, herunder biobrændselsanlæg,varmepumper

• Ventilation

• LED belysning + lysstyring

• Traktor og maskininvestering

Husk på, at samtlige virksomheder kan få energisparetilskud,hvis der investeres i mere energieffektive løsninger. Dvs. denne tilskudspulje er ikke forbeholdt landbruget og kan søges løbende hele året. Den reelle energibesparelse kan sælges for 43 øre pr kWh+moms. Såfremt der investeres i staldinventar skal du også være opmærksom på miljøteknologi tilskud, der for kvæg åbner for ansøgninger 7. april og for svinestalde åbner for ansøgninger 17. maj. Det kan lade sig gøre både at få miljøteknologi-tilskud og energisparetilskud til det samme projekt.

Hvis din virksomhed står overfor en investering, som virker energibesparende, så husk at undersøge mulighederne for tilskud, før du skriver under på købskontrakten.

Ring eller skriv til virksomhedsrådgiver Klaus H. Petersen, tlf. 2420 8402, e-mail: khp@bornholmslandbrug.dk